***ОБЩИНСКИ СЪВЕТ - РУДОЗЕМ, ОБЛАСТ СМОЛЯН***

***e-mail:obsrud@abv.bg***

 **ОБЯВЛЕНИЕ ПО РЕДА НА ЧЛ. 26, АЛ. 3 ОТ ЗАКОНА НА НОРМАТИВНИТЕ АКТОВЕ**

**Относно: Проект за изменение и допълнение на Правилник за организацията и дейността на Общински съвет - Рудозем, неговите комисии и взаимодействието му с Общинската администрация.**

 На основание чл. 26, ал. 3 от Закона за нормативите актове, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомяваме всички заинтересовани лица, че в **30-дневен срок** от публикуване на настоящото обявление на интернет страницата на Община Рудозем се приемат предложения и становища, относно изготвения проект за изменение и допълнение на Правилника за организацията и дейността на Общински съвет - Рудозем, неговите комисии и взаимодействието му с Общинската администрация.**.**

1. **Причини, налагащи приемането на подзаконовия нормативен акт:**

 Съгласно разпоредбата на чл. 21, ал. 3 от ЗМСМА, Общинският съвет приема Правилник за организацията и дейността си. В настоящия проект се предлагат промени, свързани с увеличаване размера на възнагражденията на общинските съветници за участието им в заседания и комисии. През последните години се наблюдава политика за увеличаване на заплатите в обществения и частния сектор, което цели подобряване качеството на живот и намаляване на негативните последици от инфлационните процеси в страната върху доходите на гражданите. В тази връзка би било справедливо и адекватно възнагражденията на общинските съветници за тяхната работа в местния парламент също да бъдат увеличени в размери, съобразно възможностите на общинския бюджет.

 По силата на Закона за въвеждане на еврото в Република България, обн. ДВ бр. 70 от 20.08.2024 г., са извършени изменения на нормативната уредба на национално ниво, включително и в Закона за местните данъци и такси, обн. в ДВ, бр. 64 от 29.07.2024 г..

 Съгласно § 5 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

 Държавните органи и органите на местното самоуправление следва да приемат в 6-месечен срок от влизането в сила на този закон:

1. подзаконови нормативни актове по прилагането на този закон;
2. изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

 В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират всички размери на такси и цени на услуги, глоби и др. в действащите местни наредби, като за всички определени се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро.

1. **Цели, които се поставят с приемане на Правилника:**

 С приемането на настоящия проект на Наредба за изменение и допълнение на Наредбата се цели привеждането й в съответствие със Закона за въвеждане на еврото в Република България. Актуализиране на възнагражденията на общинските съветници спрямо променящата се икономическа обстановка в страната.

1. **Финансови и други средства необходими за прилагането на Правилника:**

 Предложението за изменение и допълнение на Правилника за организацията и дейността на Общинския съвет - Рудозем, неговите комисии и взаимодействието му с Общинската администрация е свързано с разходването на допълнителни финансови средства, които ще бъдат предвидени в проектобюджета за 2025 г.

1. **Очаквани резултати от прилагането на Правилника:**

 Резултатите които се очакват от прилагането на Правилника се свеждат до постигане целите, наложили приемането на същата.

1. **Анализ за съответствие с правото на Европейския съюз:**

 Настоящия проект за изменение и допълнение на Правилника за организацията и дейността на Общинския съвет - Рудозем, неговите комисии и взаимодействието му с Общинската администрация са в пълно съответствие с европейското законодателство, спазвайки в пълнота разпоредбите и целите на националното и местно законодателство.

 Настоящото предложение е направено на основание чл. 21, ал. 3 и чл. 21, ал. 2 от Закона за местното самоуправление и местната администрация, при спазване на изискванията на чл. 75-79 от Административнопроцесуалния кодекс (АПК) и чл. 7, чл. 11, ал. 3 и чл. 15, ал. 1, чл. 26 и чл. 28 от Закона за нормативните актове (ЗНА).

 В горепосочения срок от публикуването на настоящия проект на интернет страницата на Община Рудозем се предоставя възможност на заинтересованите лица да направят своите предложения и становища в писмен вид на адрес:

 гр. Рудозем, бул.”България” № 15 и/или на

 e-mail: obsrud@abv.bg

 Настоящото обявление е публикувано по електронен път на 13.01.2025 г. на следния интернет адрес на Община Рудозем: [www.rudozem.bg](http://www.rudozem.bg).

 **ВНОСИТЕЛ: /П/**

 **ПРЕДСЕДАТЕЛ НА**

 **ОБЩИНСКИ СЪВЕТ – РУДОЗЕМ**

 **/ИНЖ. ВЕНЦИСЛАВ ПЕХЛИВАНОВ/**